b'\n_START_ARTICLE_\nTony Popovi\xc4\x87\n_START_PARAGRAPH_\nAnthony (Tony) Popovi\xc4\x87 (s. 4. hein\xc3\xa4kuuta 1973 Sydney) on australialainen jalkapalloilija, joka on pelannut muun muassa englantilaisseura Crystal Palacess\xc3\xa4. Pelipaikaltaan h\xc3\xa4n on puolustaja._NEWLINE_Popovi\xc4\x87 aloitti uransa Sydney Unitedissa, jossa h\xc3\xa4n pelasi vuoteen 1997 saakka. Kaudet 1997\xe2\x80\x932001 h\xc3\xa4n pelasi Japanissa J. Leaguessa Sanfrecce Hiroshimassa. Vuonna 2001 h\xc3\xa4n siirtyi Englantiin Crystal Palaceen._NEWLINE_Popovi\xc4\x87 nousi vuonna 1989 Australian nuorten maajoukkueeseen. H\xc3\xa4n oli mukana Barcelonan olympialaisissa 1992 Australian joukkueessa. H\xc3\xa4n pelasi ensimm\xc3\xa4isen ottelunsa Australian jalkapallomaajoukkueessa vuonna 1995. H\xc3\xa4n pelasi 58 maaottelua tehden niiss\xc3\xa4 kahdeksan maalia. H\xc3\xa4net valittiin maajoukkueeseen Saksan MM-kisoihin 2006 mutta h\xc3\xa4n p\xc3\xa4\xc3\xa4si MM-kisoissa pelaamaan vain alkulohko-ottelussa Brasiliaa vastaan.'